
ROMÂNIA

JUDEȚUL TIMIȘ

ORAȘUL DETA

PRIMAR

Nr. 7166/03.07.2023
REFERAT DE APROBARE

a proiectului de hotărâre privind aprobarea investiției „Reabilitare Școală cu cl. I-IV, în vederea dezvoltării rețelei de școli verzi în orașul Deta, jud. Timiș” pentru participarea Orașului Deta la apelul competitiv de proiecte pentru „Construirea și dezvoltarea unei rețele-pilot de școli verzi”, apel de proiecte care va fi finanțat prin Planul Național de Redresare și Reziliență - Componenta C15: Educație.
În conformitate cu prevederile art. 136, alin. (1) și alin. (2) din O.U.G. nr.57/2019 privind Codul administrativ, cu modificările și completările ulterioare și art. 6, alin. (3) și art. 30, alin. (1), lit. c) din Legea nr. 24/2000 privind normele de tehnică legislativă pentru elaborarea actelor normative, republicată, modificată și completată, supun analizei și aprobării Consiliului local proiectul de hotărâre privind aprobarea investiției „Reabilitare Școală cu cl. I-IV, în vederea dezvoltării rețelei de școli verzi în orașul Deta, jud. Timiș” în vederea participării Orașului Deta la apelul competitiv de proiecte pentru „Construirea și dezvoltarea unei rețele-pilot de școli verzi”, apel de proiecte care va fi finanțat prin Planul Național de Redresare și Reziliență - Componenta C15: Educație.

Având în vedere faptul că această investiție vizează tranziția spre verde, care reprezintă punctul central al agendei Uniunii Europene pentru următorul deceniu, iar sistemele de învățământ joacă un rol important în aceste demersuri. Având în vedere necesitatea pregătirii de cetățeni activi, implicați și responsabili, în acord cu standardele europene și globale de dezvoltare sustenabilă, este nevoie și de o infrastructură educațională adecvată. 

Având în vedere cele expuse mai sus, cât și obiectivele componentei Componenta C15: Educație Reforma 6. Actualizarea cadrului legislativ pentru a asigura standarde ecologice de proiectare, construcție și dotare în sistemul de învățământ preuniversitar Investiția 10. Dezvoltarea rețelei de școli verzi și achiziționarea de microbuze verzi, propun adoptarea prezentului proiect de hotărâre. 

